Projekts

LATVIJAS REPUBLIKAS MINISTRU KABINETS

2014.gada Noteikumi Nr.

Rīgā (prot.Nr. §)

**Grozījumi Ministru kabineta 2002.gada 22.oktobra noteikumos Nr.478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti”**

Izdoti saskaņā ar likuma

„Par interešu konflikta novēršanu

 valsts amatpersonu darbībā”

20.panta piekto daļu,

 24.panta 2.1 daļu un trešo daļu

1. Izdarīt Ministru kabineta 2002.gada 22.oktobra noteikumos Nr.478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti” (Latvijas Vēstnesis, 2002, 157.nr.; 2003, 105.nr.; 2006, 74., 163.nr.; 2010, 12., 97.nr.; 2012, 25.nr.; 2013, 52.nr.) šādus grozījumus:
	1. svītrot 3.2.apakšpunkta trešo teikumu;
	2. izteikt 3.3.apakšpunktu jaunā redakcijā:

„norādot informāciju par tā īpašumā, valdījumā vai lietošanā esošajiem nekustamajiem īpašumiem (arī par īpašumiem, kurus tas nomā no citām personām un kuri ir tā valdījumā sakarā ar nodibināto aizbildnību vai aizgādnību), sniedz ziņas par to veidiem un atrašanās vietu (valsts, pilsēta/apdzīvota vieta). Valsts ieņēmumu dienests elektroniskās deklarēšanas sistēmā nodrošina, ka ir pieejami Tiesu administrācijas pārziņā esošās valsts informācijas sistēmas „Valsts vienotā datorizētā zemesgrāmata” dati par deklarācijas iesniedzēja īpašumā (kopīpašumā) esošajiem nekustamajiem īpašumiem (nekustamā īpašuma veids, atrašanās vieta (valsts, pilsēta/apdzīvota vieta), atzīme par to, vai nekustamais īpašums ir īpašumā, kopīpašumā.”;

* 1. svītrot 3.4.apakšpunkta trešo teikumu;
	2. izteikt 4.3.apakšpunktu jaunā redakcijā:

„sniedz ziņas par tā īpašumā (kopīpašumā), valdījumā vai lietošanā esošajiem nekustamajiem īpašumiem (arī par īpašumiem, kurus tas nomā no citām personām un kuri ir tā valdījumā sakarā ar nodibināto aizbildnību vai aizgādnību), norādot īpašuma adresi. Valsts ieņēmumu dienests elektroniskās deklarēšanas sistēmā nodrošina, ka ir pieejami Tiesu administrācijas pārziņā esošās valsts informācijas sistēmas „Valsts vienotā datorizētā zemesgrāmata” dati par deklarācijas iesniedzēja īpašumā (kopīpašumā) esošajiem nekustamajiem īpašumiem (nekustamā īpašuma veids, nekustamā īpašuma nosaukums (ja tāds ir), nekustamā īpašuma atrašanās vieta (pilsēta/pagasts/novads) un nekustamā īpašuma objekta adrese (ja tāda ir), atzīme par to, vai nekustamais īpašums ir īpašumā, kopīpašumā.”

1. Šo noteikumu 3.12. un 4.8.apakšpunktā noteiktā norma par pieejamību Pilsonības un migrācijas lietu pārvaldes pārziņā esošās valsts informācijas sistēmas „Iedzīvotāju reģistrs” datiem par deklarācijas iesniedzēja laulāto, vecākiem, brāļiem, māsām un bērniem (vārds, uzvārds un radniecība) Valsts ieņēmumu dienests elektroniskās deklarēšanas sistēmā un 3.3., 4.3.apakšpunktā noteikto normu par pieejamību Tieslietu ministrijas pārziņā esošās valsts informācijas sistēmas „Valsts vienotā datorizētā zemesgrāmata” datiem Valsts ieņēmumu dienests elektroniskās deklarēšanas sistēmā stājas spēkā 2015.gada 1.janvārī.

|  |  |
| --- | --- |
| Ministru prezidents | V.Dombrovskis |
| Finanšu ministrs | A.Vilks |

10.01.2014 14:53

402

I.Vanaga

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas vecākā referente

tālr. 67083901,fakss 67095421

inese.vanaga@fm.gov.lv